ใจเต้นแรงมาก ประมาณ 120ครั้ง/นาที และมือสั่น บางครั้งสั่นไปทั้งตัว แม้แต่ก้าวขาก็ไม่ไหว เหนื่อย ไม่มีแรงพูดเริ่มแรกมีอาการ ปวดที่ต้นคอ หน้ามืด เวียนศีรษะ คลื่นไส้ ตาลาย เจ็บปวดที่ฝ่ามือทั้งสองข้างและปลายนิ้ว ผิวที่ลำตัวและแขนขาถูกอากาศและน้ำไม่ได้ แสบร้อนเจ็บปวด คันและเกิดอาการพองเหมือนลมพิษ อาการใจสั่นหนักขึ้นเรื่อยๆ แน่นหน้าอกอึดอัดหายใจลำบากเหมือนเวลาเรานั่งอยู่ในน้ำไปหาตรวจคลื่นหัวใจและไทรอยด์ไม่พบ เวลาเกิดอาการเป็นหนักมากจนวูบเป็นลมควรไปตรวจหาอะไรดีคะ น่าจะสงสัยเรื่องอะไรบ้าง
สวัสดีค่ะ อาการใจเต้นเร็วกว่า 120 ครั้งต่อนาทีจัดว่ามีความผิดปกติ ซึ่งอาจเกิดจาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ หัวใจขาดเลือดเฉียบพลัน-โรคปอดเช่น หอบหืด ถุงลมโป่งพอง ปอดติดเชื้อ-โรคต่อมไทรอยด์ทำงานมากผิดปกติ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยหากหาสาเหตุทางกายหลักๆเช่นหัวใจและไทรอยด์ไม่พบ ก็อาจจะเกิดจากสาเหตุทางจิตใจดังที่กล่าวไปได้เช่นกันแต่อย่างไรก็ตาม หากยังมีอาการใจสั่น ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย แน่นหน้าอก หายใจลำบาก อาจจะต้องไปตรวจคลื่นไฟฟ้าหัวใจซ้ำอีกครั้ง และตรวจหาสาเหตุอื่นๆเช่นเรื่องปอด หรือทางเดินหายใจถูกอุดกั้นร่วมด้วยการดูแลตัวเองเบื้องต้น งดการออกแรงหรือกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด